Indhold

[Manual for tovholderrollen 1](#_Toc149851758)

[Opgaver stævner generelt 2](#_Toc149851759)

[Checkliste/fremgangsmåde 2](#_Toc149851760)

[Baggrundsinformation 3](#_Toc149851761)

[Om officials til stævner – dommere og holdledere 3](#_Toc149851762)

[Bestilling af T-shirt til mesterskaber 3](#_Toc149851763)

[Træningslejr(e) - Synkroniaden 4](#_Toc149851764)

# Manual for tovholderrollen

En af de opgaver, der i Hovedstadens Svømmeklub skal varetages af (kunst)svømmernes forældre er rollen som tovholder.

Rollen indebærer, at man planlægger og arrangerer holdets deltagelse i interne stævner, eksterne stævner og i træningslejre, der er fastlagt i sæsonplanen. Det er varierende, hvor omfattende tovholderfunktionen er på de forskellige hold. Typisk er arbejdet mest omfattende på A, B og C holdene, da de deltager i flest stævner. På D-holdene er der kun få stævner. Vi arbejder på at få flere interne stævner, der fremadrettet også vil kræve tovholdernes hjælp til organisering.

Hvert hold repræsenteres af mindst én tovholder i Kunstsvømningsudvalget (herefter Kunstudvalget), men opgaverne kan sagtens deles af flere forældre på de enkelte hold. F.eks. kan én tage ansvar for træningslejre, mens en eller to andre deles om stævner. Det beslutter man selv i forældregruppen på holdet.

Tovholderne bliver rekrutteret på sæsonens første forældremøde og bliver herefter inviteret til møde i Kunstudvalget.

Opgaverne består således i planlægning og koordinering i forbindelse med

* Træningslejre (f.eks. Synkroniaden)
* Stævner og mesterskaber uden overnatning (f.eks. ØDM i januar)
* Stævner og mesterskaber med overnatning (ABCDE-turneringen i marts)
* Interne stævner i svømmernes træningstid
* Stævner, som HSK er arrangør for

Det er vigtigt, at tovholderen løbende holder en tæt kontakt til holdets træner, da træneren ofte har den information, tovholderen har brug for i forhold til antal svømmere, der er tilmeldt stævner eller skal deltage i træningslejre.

# Opgaver stævner generelt

Alle hold i kunstafdelingen deltager i stævner fordelt over hele sæsonen – varierende i antal i forhold til svømmernes alder, de ældste har flest. Stævnerne afholdes der, hvor klubberne kan få vandtid i en svømmehal og hvor der er en lokal klub, som tager på sig at arrangere stævnet. ØDM, som HSK har arrangeret gennem flere år, er et eksempel på et sådan stævne.

Ved stævner og mesterskaber uden overnatning skal tovholderne f.eks. sørge for, at klubben stiller med det rette antal officials, at der enten er fælles eller egen transport til stævnet og at der er tilknyttet en holdleder til de hold, som deltager i stævnet. Ifm. mesterskaber kan der også bestilles t-shirts, det har der dog ikke været frivillige til at udføre endnu, hvorfor det ikke er afprøvet i regi af kunstsvømning.

## Checkliste for tovholderne

1. Hvilke tovholdere, der skal organisere ift. hvilke stævner og Synkroniade fastlægges gennem dialog i Kunstudvalget i starten af sæsonen. Dette indskrives i sæsonplanen, så alle frivillige, medarbejdere på kontoret og trænere ved, hvem der hjælper med hvad
2. Tilmelding via ”event” i medlemssystem og mail fra dette system til svømmerne – tovholder koordinerer og har kontakt til Mia og trænerne:

* Mia på kontoret opretter ”event” i medlemssystemet for tilmelding og betaling. Her skal der aftales med trænere og Mia (f.eks. i en mail eller ved møde i Kunstudvalget) hvad der skal åbnes for tilmelding til. Sædvanligvis er det svømmere, dommere, forældre til kørsel, holdledere, der tilmelder sig. Der kan også være særlige ønsker fra arrangørerne, f.eks. hjælpere til Synkroniaden, som skal afklares her.
* Sigrid skal kunne læse i ”tilmeldingsrapporten” fra medlemssystemet hvem hun skal tilmelde til stævnet, både svømmere og dommere. Tovholder erindrer Mia om at ”tilmeldingsrapporten” skal ses af Sigrid, tovholder og Elena. Mia åbner herfor.

1. Transport egen eller fælles

* Bestil fællestransport eller koordiner eventuelt privat kørsel. Bemærk, der er ikke tradition for, at der arrangeres fælles transport, når stævnet foregår i Hovedstadsområdet. Man kan også skrive ud, at forældre og svømmerne selv skal aftale transport i nærområdet, f.eks. Jyllinge eller Gladsaxe.

1. Overnatning og forplejning

* Hvor mange svømmere, trænere, holdledere og officials skal deltage med overnatning?
* Giv besked til Sigrid om, hvor mange der skal overnatte, så Sigrid kan tilmelde til overnatning også. Det samme ift. forplejning.

1. Holdleder

* Check hvem der er holdleder, hvis det ikke står på sæsonplanen. Hvis der mangler holdleder for et hold, skal der indkaldes via kontakt til forældrene på holdet. Det kan f.eks. ske gennem Messenger-gruppen for holdets forældre og træner. På denne måde er træneren også orienteret om, hvilken forælder der deltager.
* Holdlederen skal have tilmeldingslisten fra medlemssystemet, så holdlederen har kontaktinfo til forældre i nødstilfælde

1. Kommunikation til holdledere og trænere inden stævnet

* Holdlederne og trænerne skal have besked om hvilke svømmere og holdledere, der deltager ved stævnet

1. Praktisk information til forældre (f.eks. via medlemssystem)

* Send information til forældre om, hvad der skal ske, hvem der tager med som holdleder(kontaktinfo), praktisk information som tidspunkter, madpakker, klubtøj osv.. Der ligger link i FB-gruppen og på klubbens hjemmeside med pakkelister, hvis der er brug for det.

1. Efter stævnet skal afregning afstemmes

* Efter stævnet sender Svøm Danmark en regning til klubben for deltagelse i stævnet. Denne regning skal afstemmes med tilmeldinger. Det er sædvanligvis kun få poster: antal tilmeldte, evt. i kategori, forplejning og evt. overnatning.
* Tovholder tjekker om faktura stemmer overens med tilmeldinger og returnerer faktura til kontoret med besked herom.

1. T-shirts til mesterskaber: DÅM/DJM og DM, se ovenfor

# Baggrundsinformation

### Om officials til stævner – dommere og holdledere

Når en svømmeklub deltager i et stævne, skal klubben ”medbringe” dommere til stævnet. Der specificeres i indbydelsen til stævnet hvor mange dommere, der skal sendes pr. svømmer.

Tovholderen sikrer sig, at der en holdleder tilknyttet stævnet. Hvis det ikke fremgår af stævnelisten, hvem der har tilmeldt sig som holdleder for det enkelte hold, så sendes mail til forældrene for det enkelte hold om, at der mangler en.

### Bestilling af T-shirt til mesterskaber

Der kan bestilles klub t-shirts til alle svømmere, trænere og holdledere hos Sportyfied: [kontakt@sportyfied.com](mailto:kontakt@sportyfied.com).

T-shirts har klubbens logo på ryggen og ikke andet, på forsiden er der mulighed for at få påtrykt mesterskabsbetegnelse under Adidaslogoet samt fornavn på svømmer, træner eller holdleder under klublogoet. Kvalitet af t-shirt afhænger af budget og aftales med forpersonen for kunstudvalget.

Bed helst Sportyfied om et ”preview”/korrektur, inden du siger endeligt god for bestillingen.

Bestilling skal afgives senest 14 dage før levering skal finde sted.

HSK betaler for t-shirts til svømmere, trænere og holdledere.

Rent praktisk kan man bede træneren om hjælp til at svømmerne angiver navn og størrelse i et excell ark. Eller hvis der er tale om et stævne, hvor der skal tilmeldes i klubmodulet, kan der her tilføjes rubrikker, hvor svømmeren skal angive navn og størrelse på t-shirt.

### Træningslejr(e) - Synkroniaden

I kunstsvømning afvikles der én træningslejr nationalt om året. Det er Synkroniaden, der oftest afvikles i september. Tidspunktet gør, at denne træningslejr skal planlægges inden sæsonstart 1. september, gerne i juni eller august måned, når invitationen kommer ud.

Ift. Synkroniaden, så vil arrangementet typisk foregå et sted, hvor der er hal/skole til overnatning og hvor der er arrangeret fælles måltider for alle deltagere. Det er derfor som oftest afklaring af deltagelse og transport, der vil fylde mest i planlægningen.

Tovholderne kan sammen med trænerne beslutte at arrangere yderligere træningslejre, f.eks. andre tidspunkter på året. F.eks. er de ældste vandpolospillere hvert år på træningslejr i udlandet i efterårsferien. Bemærk dog, at klubben kun dækker udgifter til trænere og et minimum af holdledere til træningslejre og at arrangementet stables på benene af tovholdere (og andre frivillige).

Hvis trænere/tovholdere beslutter at arrangere egne træningslejre, da kan der gennem kontoret fås kontakter i vandpoloafdelingen eller konkurrenceafdelingen, der har erfaringer med disse arrangementer og kender til forskellige aftaler og allerede har udarbejdet forskellige paradigmer for træningslejre.